KS Daily View 9 ส.ค. 2022
9 สิงหาคม 2565

KS Daily View 09.08.2022 > SET ยืนเหนือ 1600 จุด คาดแนวต้าน 1616 จุด/ พรุ่งนี้ติดตามเงินเฟ้อสหรัฐ ประชุม กนง. วันนีคาดตลาดหุ้นไทยแกว่ง 1600-1616 จุด หุ้นแนะนำ SPRC
SET Index เมื่อวานปิด 1608 จุดยืนเหนือ 1600 จุดได้อีกครั้ง (แม้เมื่อวานกลุ่มอิเล็กทรอนิกส์ นำโดย DELTA กดดันดัชนี แต่ดัชนีถูกหนุนจาก Sector ใหญ่ๆ อาทิ กลุ่มพลังงาน, ธนาคาร, ICT) และกลุ่มนักลงทุนที่ซื้อสุทธิหนุนยังคงเป็นต่างชาติ เมื่อวานซื้อสุทธิสูง 4.48 พันล้านบาท  และเปิดสถานะ Long ในตลาด TFEX  1.2 หมื่นสัญญา(นับตั้งแต่ต้นเดือน(mtd) ต่างชาติซื้อสุทธิหุ้นไทย  8.6 พันล้านบาท และตั้งแต่ต้นปี(ytd) เป็นผู้ซื้อสุทธิหลักรวมราว 1.25 แสนล้านบาท) รวมถึงทิศทางเงินบาทที่มีแนวโน้มแข็งค่าต่อ ล่าสุดอยู่ที่  35.4 บาท แข็งค่าราว 3%นับจากจุดสูงสุดเมื่อวันที่ 26 ก.ค.  และราคาน้ำมันดิบเมื่อคืนราคาน้ำมันดิบ BRENT ส่งมอบ เดือนต.ค. +1.8%DoD  ปิดที่ 96.65 เหรียญ/บาร์เรล คาดเป็นปัจจัยหนุนหุ้นกลุ่มพลังงานต่อในวันนี้  โดยรวม KS ประเมินทำให้ตลาดหุ้นไทยยังมีโมเมนตัมเชิงบวกในระยะสั้น วันนี้ยังมองบวกประเมินแนวต้านระยะสั้นอยู่ที่ 1616 จุด ส่วนแนวรับสัปดาห์คาด 1585 จุด
อย่างไรก็ตามประเมินตลาดหุ้นไทยทิศทางในช่วงที่เหลือของเดือน ส.ค. ยังเป็น Sideway up แต่ประเมินยังไม่ใช่ขาขึ้นระยะยาว โดยมี Upside  ในการปรับขึ้นจำกัด  KS คาดเป้าหมาย SET ปี 2565 ที่ 1,650 จุด  ผ่านสมมติฐาน EPS (กำไรต่อหุ้น) อยู่ที่ 107.40 บาทและ EYG 3.47% (หรือ -0.875SD) และระหว่างเดือนยังประเมินหุ้นไทยยังผันผวนจาก 1.) ความกังวล Fed จะกลับมาเร่งขึ้นอัตราดอกเบี้ยในเดือน ก.ย. 75 bps อย่างไรก็ตามรอติดตามรายงานอัตราเงินเฟ้อของสหรัฐ เดือน ก.ค. วันที่ 10 ส.ค. Consensus คาด  8.7%ชะลอจาก 9.1%YoY  หากออกมาชะลอตามที่คาด ประเมินจะทำให้ตลาดเริ่มกลับมา Price in ว่า Fed จะขึ้นดอกเบี้ยเพียง 50bps อีกครั้ง เป็นประเด็นที่ต้องติดตาม   2.)กลุ่มธนาคารไทย อาจเผชืญแรง Sell On fact  หลังจากปรับขึ้นต่อเนื่องมาราวหลังประกาศงบกลุ่มธนาคาร  อิง SETBANK ปรับขึ้นรวมราว 7%นับตั้งแต่วันที่ 20 ก.ค. และเก็งผลประชุม กนง.ปรับขึ้นอัตราดอกเบี้ยฯ 10 ส.ค. โดยคาดจะขึ้นดอกเบี้ย 25bps. เป็น 0.75%   
ส่วนประเด็นที่ต้องติดตามหลักๆยังคงเป็นการรายงานผลประกอบการ 2Q22  ประกาศออกมาแล้ว  เมื่อวานบริษัทภายใต้ที่ KS ทำการศึกษารายงาน  กลุ่มที่กำไรดีกว่าที่ KS คาด(Beat) มี 3 บริษัท คือ CPNREIT, TU, GPSC , กลุ่มที่กำไรใกล้เคียงที่คาด(In line) มี 5 บริษัท คือ ASIAN, WHART, WHAIT, ADVANC, RJH กลุ่มที่กำไรต่ำกว่าคาด (Miss) มี 3 บริษัท คือ MICRO, MAKRO, SYNEX    
บริษัทที่จะประกาศงบในช่วงที่เหลือของสัปดาห์ วันนี้อาทิ AP, ASIAN,SCC, IRPC, KCE, NCAP, QH, SPA, SPALI, TOP      วันพุธ  ASK, BJC,BPP, COM7, CPALL, CPN, D, IVL, JAS, JASIF, JMT, KEX, MTC, OSP, PTTGC, SAT, SINGER, STA,STGT, SYNEX    
Theme การลงทุนสัปดาห์  
1.)กลุ่มที่ได้ประโยชน์จากเศรษฐกิจโลก สหรัฐยังแข็งแกร่งหลังตัวเลขจ้างงานสหรัฐออกมาดี แนะนำ  JWD  
2.)กลุ่มที่ได้ประโยชน์จากกระแส Geopolitic Risk จะทำให้เกิดการย้ายฐานการผลิต  คือกลุ่มนิคม AMATA  
3.) กลุ่มพลังงาน น้ำมันและโรงกลั่น อาทิ PTTEP, SPRC, BCP แนะนำเก็งกำไรระยะสั้น   4.)กลุ่ม Tech Consult BE8, BBIK แนะนำเพียง  Let Profit run ส่วนกลุ่มที่แนะนำหลีกเลี่ยงลงทุนคือ  Global Play อาทิ กลุ่มพลังงาน กลุ่มน้ำมัน กลุ่มปิโตรเคมี กลุ่มยานยนต์  จากความกังวล Recession  และหุ้นในกลุ่มส่งออก, กลุ่มขายสินค้า IT จะได้รับ Sentiment ลบจากล่าสุดเงินบาทแข็งค่าแรง
มุมมองตลาดหุ้น  SET วันนี้คาด 1600-1616 จุด หุ้นแนะนำ SPRC
Top pick : SPRC (ราคาเป้าหมายพื้นฐาน 13.1 บาท) ราคาหุ้นได้ปรับลงมาราว 15%นับจากต้นเดือน ส.ค. สะท้อนปัจจัยลบไปแล้ว  ราคาหุ้น SPRC ซื้อขายที่ PBV ปี 2566 ที่ 1.11 เท่า หรือ -0.5x S.D. เช่นเดียวกับ EV/EBITDA ปี 2566 ที่ 3.7 เท่า หรือเกือบ -1.5x S.D และระยะสั้นมี Catalyst หนุนจากราคาน้ำมันดิบที่ปรับขึ้น และทิศทางกำไรแข็งแกร่งในปี 2565และอัตราผลตอบแทนเงินปันผลสูงที่ 14%
รายงานตัวเลขเศรษฐกิจ     
วันพุธ ติดตามการประชุม กนง.ของไทย คาดปรับขึ้นอัตราดอกเบี้ยนโยบาย 25bps. เป็น 0.75% อัตราเงินเฟ้อของจีนเดือน ก.ค. คาด +2.9% YoY (เทียบเดือนก่อนที่ +2.5% YoY) อัตราเงินเฟ้อผู้ผลิต (PPI) ของจีนเดือน ก.ค. คาด +4.9% YoY (ลดลงจากเดือนก่อนหน้าที่ +6.1% YoY) อัตราเงินเฟ้อของเยอรมัน เดือน ก.ค. คาด +7.5% YoY (เทียบเดือนก่อนที่ 7.6% YoY) อัตราเงินเฟ้อของสหรัฐ เดือน ก.ค. คาด +8.8%YoY (ลดลงจากเดือนก่อนที่ 9.1% YoY) ขณะที่เงินเฟ้อพื้นฐานของสหรัฐฯ เดือน ก.ค. คาด +6.1% YoY (เทียบ +5.9% YoY เดือนก่อน) และปริมาณสต๊อกน้ำมันดิบรายสัปดาห์ของสหรัฐฯ    
วันพฤหัสฯ ติดตามดัชนีราคาผู้ผลิตของสหรัฐฯเดือน ก.ค. คาด +10.4% YoY (เทียบเดือนก่อนที่ +11.3% YoY) ตัวเลข Initial Jobless Claim ของสหรัฐฯ คาด +263K (สูงขึ้นกว่าสัปดาห์ก่อนหน้าที่ +260K) และรายงานประจำเดือนของ OPEC 
วันศุกร์ ติดตามตัวเลข GDP 2Q22 ของอังกฤษ คาด -0.2% QoQ (จากไตรมาส 1 ที่ +0.8% QoQ) ตัวเลข Inflation expectation 5Y โดย U. Michigan เดือน ส.ค. คาด 2.8% (จากเดือนก่อนที่ 2.9%) ตัวเลข Consumer Sentiment โดย U. Michigan คาด 52.2 จุด (+1.4% MoM)ตัวเลขอัตราเงินเฟ้อทั่วไปของไทยเดือน ก.ค. คาด +8.3% YoY (จากเดือนก่อนหน้าที่ +7.66% YoY
#KS #KSecurities #ลงทุน #Investment #KSTODAY